Nirvana (clape musicâl)

I Nirvana a son stâts une popolâr clape musicâl di musiche grunge merecane, fondade intal 1987 inte citadine di Aberdeen, dongje Seattle, tal stât di Washington. La cjançon che ju à rindûts cognossûts vie pal mont e fo in particolâr "Smells like teen spirit", cjapade dal disc "Nevermind" jessût intal 1991, che e fo ancje il mût di rindi famôs chel miscliç di rock alternatîf e punk che i mieçs di comunicazion a clamaran grunge. Daspò dai Nirvana, altris clapis de aree di Seattle e vignerin fûr, tra chestis chês di sucès a forin i Alice in Chains, Pearl Jam e Soundgarden, tant che il rock alternatîf al sarà un dai gjenars plui trasmetûts intes radios e intes televisions musicâls te prime metât dai agns '90.

I components principâi dai Nirvana a son stâts Kurt Cobain (vôs e ghitare), Krist Novoselic (bas) e Dave Grohl (baterie). Il lôr disc plui vendût al fo Nevermind.

Come lider dal grup, Kurt Cobain al fo spes clamât inte stampe "il puartevôs di une gjenerazion", e i Nirvana il "grup di bandiere" de "Gjenerazion X". Cobain nol jere tant content di chestis definizions, parcè che al preferive concentrâsi su la musiche, sorprendint dut il public dai Nirvana cul tierç album in studi, "In utero". Ancje se la grande popolaritât de clape intal public e calà simpri di plui daspò di chest album, i apassionâts plui fedêi a presearin la atmosfere scure di chest periodi dal grup, specialmentri daspò de esibizion dal 1993 pe trasmission MTV Unplugged.

La cariere curte dai Nirvana e finì cu la muart di Kurt Cobain tal 1994, ma la popolaritât de clape no murì cun lui, aumentant invezit cul passâ dal timp; vot agns dopo de muart di Cobain e fo dade fûr une demo no dal dut finude, regjistrade doi mês prime de muart dal cjantant, e che rivà intes primis posizions des classifichis mondiâls. De lôr fondazion in ca i Nirvana a àn vendût plui di 50 milions di discs, e plui di dîs milions cun Nevermind, dome tai Stâts Unîts. Lis cjançons plui famosis dal grup a son ancjemò mandadis in onde intes radios di dut il mont.

 Components dal grup 

 Kurt Cobain - cjantant, ghitarist
 Krist Novoselic - bassist
 Aaron Burckhard - batarie (1987)
 Dale Crover - batarie (1987-1988, 1990)
 Dave Foster - batarie (1988)
 Chad Channing - batarie (1988-1990)
 Jason Everman - ghitarist (1989)
 Dan Peters - baterie (1990)
 Dave Grohl - baterie (1990-1994)
 Pat Smear - ghitarist (1993-1994)

 Discografie 
Discs e compilations
 An Titul Discografiche Altris informazions 1989 Bleach Sub Pop   Prin disc in studi. 1991 Nevermind Geffen Records Secont disc in studi. 1992 Incesticide Geffen Compilation di cjançons raris di studi, lâts B, versions alternativis e remix.  1993 In Utero Geffen Tierç disc in studi. 1994 MTV Unplugged in New York Geffen Disc acustic dal vîf. 1994 Live! Tonight! Sold Out!! Geffen  Vídeo casolà VHS amb actuacions en viu i entrevistes. 1995 Singles Geffen  Lis miôrs cjançons di Nevermind e In Utero intun disc. 1996 From the Muddy Banks of the Wishkah Geffen Disc eletric dal vîf. 2002 Nirvana Universal Clamât ancje Best of e/o Greatest Hits. Inclût "You Know You're Right" mai publicade prime. 2004 With the Lights Out Geffen Scjatule cun trê CDs e un DVD. Al inclût materiâl râr e no publicât prime. 2005 Sliver: The Best of the Box Geffen 19 cjançons di With The Lights Out plui trê regjistrazions mai publicadis prime.

Singui e EPs
 An Titul Discografiche Altris informazions 1988 Love Buzz/Big Cheese Sub Pop  (Bleach) Version limitade di 1000 copiis. 1989 Blew (EP) Tupelo (Bleach) EP publicât in France e tal Ream Unît. 1990 Sliver/Dive Sub Pop 1991 Candy/Molly's Lips Sub Pop Insieme cun Fluid; dal vîf, prime edizion in vinîl neri (2.500 copiis) e seconde in vinîl blu (3.500 copiis) 1991 Here She Comes Now/Venus in Furs Communion Versions di Velvet Underground, insieme cui The Melvins (1.000 copiis in 8 colôrs difarents) 1991 Smells Like Teen Spirit Geffen (Nevermind) 1992 Come As You Are Geffen (Nevermind) 1992 Lithium Geffen (Nevermind) 1992 In Bloom Geffen (Nevermind) 1992 Hormoaning (EP) Geffen EP publicât dome in Australie e Gjapon. 1993 Puss/Oh, the Guilt Touch and Go Cun i The Jesus Lizard (100.000 copiis in dut il mont) 1993 Heart-Shaped Box Geffen (In Utero) 1993 All Apologies/Rape Me Geffen (In Utero) 1994 Pennyroyal Tea Geffen (In Utero) Non cambiât dopo de muart di Kurt Cobain. No esistin copiis in vinîl, e si pense che a esistedin dome un centenâr di CDs. 1994 About a Girl Geffen  (MTV Unplugged in New York) Publicât soredut in Europe, cuntune edizion limitade di 5.000 copiis publicade in Australie. 1996 Aneurysm Geffen (From The Muddy Banks of The Wishkah) Dome pe promozion dal disc in radio. 2002 You Know You're Right Geffen (Nirvana) Dome pe promozion dal disc in radio.

 Leams esternis 
  Interscope: Nirvana Il sît uficiâl de etichete
  Nirvana fan club

Categorie:Grups musicâi statunitens